ਕਿਸਾਨ ਜਥੇਬੰਦੀਆਂ ਵੱਲੋਂ ਪ੍ਰੈੱਸ ਕਾਨਫਰੰਸ ਕਰਕੇ ਅੱਜ ਦੇਸ਼ ਭਰ ਵਿੱਚ ਕੀਤੇ ਚੱਕਾ ਜਾਮ ਦਾ ਬਿਓਰਾ ਦਿੱਤਾ। ਡਾ. ਦਰਸ਼ਨ ਪਾਲ ਸਿੰਘ, ਰੁਲਦੂ ਸਿੰਘ ਮਾਨਸਾ ਸਮੇਤ ਕਈ ਕਿਸਾਨ ਲੀਡਰ ਇਸ ਵੇਲੇ ਮੌਜੂਦ ਸਨ। 

ਪ੍ਰੈੱਸ ਕਾਨਫਰੰਸ ਦੀਆਂ ਮੁੱਖ ਗੱਲਾਂ-

ਰਿਹਾਨਾ ਤੋਂ ਬਾਅਦ ਹੁਣ ਹਾਲੀਵੁੱਡ ਸਟਾਰ ਸੁਜ਼ੇਨ ਸਰਾਂਡਨ ਵੀ ਕਿਸਾਨਾਂ ਦੇ ਹੱਕ ਵਿੱਚ

ਰਿਹਾਨਾ, ਲਿਲੀ ਸਿੰਘ ਅਤੇ ਜੇ ਸੀਨ ਵਰਗੀਆਂ ਹਸਤੀਆਂ ਤੋਂ ਬਾਅਦ ਹੁਣ ਹਾਲੀਵੁੱਡ ਸਟਾਰ ਸੁਜ਼ੇਨ ਸਰਾਂਡਨ ਨੇ ਵੀ ਕਿਸਾਨਾਂ ਦੇ ਅੰਦੋਲਨ ਦੇ ਸਮਰਥਨ ਵਿੱਚ ਟਵੀਟ ਕੀਤਾ ਹੈ।

ਸੁਜ਼ੈਨ ਨੇ ਟਵੀਟ ਕੀਤਾ ਹੈ,, "ਭਾਰਤ ਵਿੱਚ ਕਿਸਾਨਾਂ ਦੇ ਵਿਰੋਧ ਪ੍ਰਦਰਸ਼ਨ ਦੇ ਨਾਲ ਖੜ੍ਹੀ ਹਾਂ। ਪੜ੍ਹੋ ਉਹ ਕੌਣ ਹਨ ਅਤੇ ਕਿਉਂ ਵਿਰੋਧ ਕਰ ਰਹੇ ਹਨ।''

ਇਸ ਟਵੀਟ ਦੇ ਨਾਲ ਉਨ੍ਹਾਂ ਨੇ ਨਿਊਯਾਰਕ ਟਾਈਮਜ਼ ਦੀ ਰਿਪੋਰਟ ਦਾ ਲਿੰਕ ਸ਼ੇਅਰ ਕੀਤਾ ਹੈ। ਜਿਸਦਾ ਟਾਈਟਲ,''ਭਾਰਤ ਵਿੱਚ ਕਿਸਾਨ ਵਿਰੋਧ ਪ੍ਰਦਰਸ਼ਨ ਕਿਉਂ ਕਰ ਰਹੇ ਹਨ?"

ਕੌਣ ਹੈ ਸੁਜ਼ੇਨ ਸਰਾਂਡਨ

ਸੂਜ਼ੇਨ ਸਰਾਂਡਨ ਇੱਕ ਹਾਲੀਵੁੱਡ ਅਦਾਕਾਰਾ ਹੈ, ਜਿਨ੍ਹਾਂ ਨੂੰ 4 ਵਾਰ ਓਸਕਰ ਐਵਾਰਡ ਲਈ ਨਾਮਜ਼ਦ ਕੀਤਾ ਗਿਆ ਅਤੇ ਉਨ੍ਹਾਂ ਨੇ 1996 ਵਿੱਚ ਡੈੱਡ ਮੈਨ ਵਾਕਿੰਗ ਲਈ ਬੈਸਟ ਅਦਾਕਾਰਾ ਦਾ ਓਸਕਰ ਵੀ ਜਿੱਤਿਆ ਹੈ। 

ਉਨ੍ਹਾਂ ਨੂੰ ਗੋਲਡ ਗਲੋਬ ਅਤੇ ਬੀਏਐੱਫਟੀਏ ਪੁਰਸਕਾਰਾਂ ਲਈ ਵੀ ਕਈ ਵਾਰ ਨਾਮਜ਼ਦ ਕੀਤਾ ਗਿਆ ਹੈ। 

ਅਦਾਕਾਰਾ ਜਮੀਲਾ ਜਮੀਲ ਨੇ ਵੀ ਕਿਸਾਨਾਂ ਦੇ ਅੰਦੋਲਨ ਨੂੰ ਆਪਣੇ ਇੱਕ ਇੰਸਟਾਗ੍ਰਾਮ ਪੋਸਟ ਵਿੱਚ ਸਮਰਥਨ ਦਿੱਤਾ ਹੈ। ਉਨ੍ਹਾਂ ਨੇ ਲਿਖਿਆ ਹੈ ਕਿ ਉਨ੍ਹਾਂ ਨੂੰ ਵਿਰੋਧ ਕਰ ਰਹੇ ਕਿਸਾਨਾਂ ਦਾ ਸਮਰਥਨ ਕਰਨ ਨਾਲ ਲਗਾਤਾਰ ਮਹਿਲਾ ਵਿਰੋਧੀ ਸ਼ਬਦਾਂ ਗਾ ਸਾਹਮਣਾ ਕਰਨਾ ਪੈ ਰਿਹਾ ਹੈ। 

ਉਹ ਕਿੱਲ ਬੀਜਣਗੇ ਅਸੀਂ ਅਨਾਜ ਬੀਜਾਂਗੇ

ਕਿਸਾਨ ਆਗੂ ਰਾਕੇਸ਼ ਟਿਕੈਤ ਨੇ ਗਾਜ਼ੀਪੁਰ ਬਾਰਡਰ ਤੋਂ ਸੰਬੋਧਨ ਕਰਦਿਆਂ ਕਿਹਾ, "ਸਾਡਾ ਅਗਲਾ ਟੀਚਾ 40 ਲੱਖ ਟਰੈਕਟਰਾਂ ਦਾ ਹੈ। ਦਿੱਲੀ ਦੀ 'ਕੀਲ ਕਾਡ ਕੇ ਜਾਏਂਗੇ' ਕਿਉਂਕਿ ਕਿੱਲ ਦਿੱਲੀ ਗੱਡਿਆ ਤਾਂ ਕੱਢ ਕੇ ਤਾਂ ਜਾਣਾ ਪਵੇਗਾ। ਬਿੱਲ ਵਾਪਸੀ ਹੋਵੇਗੀ ਤਾਂ ਘਰ ਜਾਵਾਂਗੇ।"  

ਇਸ ਤੋਂ ਇਲਾਵਾ ਉਨ੍ਹਾਂ ਨੇ ਕਿਹਾ, "ਅਸੀਂ ਸਰਕਾਰ ਨੂੰ ਅਕਤੂਬਰ ਤੱਕ ਦਾ ਸਮਾਂ ਦਿੰਦੇ ਹਾਂ, ਸਾਡੇ ਕੋਲ ਸਮੇਂ ਦੀ ਕੋਈ ਕਮੀ ਨਹੀਂ ਕਿਉਂਕਿ ਕੰਮ ਸਾਡੇ ਕੋਲ ਵੀ ਹੈ, ਕਿਸਾਨ ਨੂੰ ਖੇਤ ਦਾ ਕੰਮ ਤੇ ਸਾਨੂੰ ਅੰਦੋਲਨ ਦਾ ਕੰਮ ਹੈ। ਅਸੀਂ ਇੱਕ ਦਿਨ ਇੱਥੇ ਰਹਾਂਗੇ ਤੇ ਇੱਕ ਦਿਨ ਬਾਹਰ ਰਹਾਂਗੇ।"

ਇਹ ਵੀ ਪੜ੍ਹੋ:

"ਅਸੀਂ ਗੱਲਬਾਤ ਲਈ ਤਿਆਰ ਹਾਂ ਸਰਕਾਰ ਗੱਲਬਾਤ ਕਰ ਲਵੇ, ਸਾਡਾ ਮੰਚ ਵੀ ਉਹੀ ਹੈ, ਸਾਡਾ ਕਮੇਟੀ ਵੀ ਉਹੀ ਹੈ, ਸਾਡਾ ਦਫ਼ਤਰ ਸਿੰਘੂ ਬਾਰਡਰ 'ਤੇ ਹੈ, ਜੇਕਰ ਉਹ ਕਿੱਲ ਬੀਜਣਗੇ ਤਾਂ ਅਸੀਂ ਅਨਾਜ ਬੀਜਾਂਗੇ, ਅਸੀਂ ਕਿਸਾਨ ਹਾਂ।"

"ਸਾਡਾ ਅਗਲਾ ਅੰਦੋਲਨ ਹੋਵੇਗਾ ਕਿ ਜਿਸ ਘਰ ਦਾ ਜਵਾਨ ਫੌਜ 'ਚ ਹੋਵੇਗਾ ਉਸ ਦਾ ਪਿਤਾ ਉਸ ਦੀ ਤਸੀਵਰ ਲੈ ਕੇ ਇੱਥੇ ਬੈਠੇਗਾ।"

ਰਾਕੇਸ਼ ਟਿਕੈਤ ਨੇ ਇਹ ਵੀ ਕਿਹਾ ਹੁਣ ਕੋਈ ਵਿਅਕਤੀ ਬਿਨਾਂ ਆਈਡੀ ਦੇ ਕੈਂਪ ਵਿੱਚ ਨਹੀਂ ਰੁਕੇਗਾ, ਜਿਸ ਕੋਲ ਆਧਾਰ ਕਾਰਡ ਨਹੀਂ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕਿਸਾਨ ਅੰਦੋਲਨ: ਸਰਕਾਰ ਨਵੇਂ ਪ੍ਰਸਤਾਵ ਨਾਲ ਆਏ ਅਸੀਂ ਗੱਲਬਾਤ ਕਰਨ ਲਈ ਤਿਆਰ ਹਾਂ, ਲੜਾਈ ਲੰਬੀ ਚੱਲੇਗੀ - ਕਿਸਾਨ ਜਥੇਬੰਦੀਆਂ